《题徐昆球照二首 其一》
清代·陈爔唐

经营酒国住诗家，独立苍茫谱岁华。恨少一枝方竹杖，与君风雪探梅花。

作者简介：字燮卿，一字翕青。光绪丙戌进士。工部主事，改官候选道。邑志传艺术。先生夙有志经世之学，故于中外政治五洲形势，靡不研究。礼延书院延为主讲。后张安圃督部抚山左，延致幕府总办文案，兼洋务局课吏馆，后以母年高归里，遂不复出，易代后病卒。